बहरहाल, मरियप्पन ने सर्वोच्च अदालत के आदेश के सिलसिल में एक और महत्वपूर्ण बात की तरफ इशारा किया. उनका कहना था कि सुप्रीम कोर्ट ने ग्रीन और कम धुआं फैलाने वाले पटाखों के इस्तेमाल का आदेश दिया है, लेकिन पटाखों से संबंधित इस तरह की दोनों किस्मों को पर्यावरण कानून के तहत ठीक-ठीक पारिभाषित नहीं किया गया है.' उन्होंने बताया, 'हम इस आदेश की समीक्षा के लिए सुप्रीम कोर्ट में याचिका दायर करने की तैयारी कर रहे हैं.'